CELEX: 62016CN0107
Language: el
Date: 2016-02-22 00:00:00
Title: Υπόθεση C-107/16: Αίτηση προδικαστικής αποφάσεως την οποία υπέβαλε το Tribunale di Pordenone (Ιταλία) στις 22 Φεβρουαρίου 2016 — Ποινική διαδικασία κατά Giorgio Fidenato

10.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/10
            
         Αίτηση προδικαστικής αποφάσεως την οποία υπέβαλε το Tribunale di Pordenone (Ιταλία) στις 22 Φεβρουαρίου 2016 — Ποινική διαδικασία κατά Giorgio Fidenato
   (Υπόθεση C-107/16)
   (2016/C 165/11)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale di Pordenone
   
      Ποινική διαδικασία ενώπιον του αιτούντος δικαστηρίου κατά
   
   Giorgio Fidenato
   
      Προδικαστικά ερωτήματα
   
   
               1)
            
            
               Υποχρεούται η Επιτροπή, βάσει του άρθρου 54 του κανονισμού 178/02 (1) και κατόπιν αιτήματος κράτους μέλους, να λάβει μέτρα έκτακτης ανάγκης, μολονότι δεν διαπιστώνει την ύπαρξη σοβαρού και προφανούς κινδύνου για την ανθρώπινη υγεία, την υγεία των ζώων και για το περιβάλλον;
            
         
               2)
            
            
               Δύναται, σε περίπτωση κατά την οποία η Επιτροπή επισημαίνει ότι δεν πληρούνται οι προϋποθέσεις για τη λήψη μέτρων έκτακτης ανάγκης, το κράτος μέλος να λάβει τα μέτρα αυτά βάσει του άρθρου 53 του προμνημονευθέντος κανονισμού;
            
         
               3)
            
            
               Δύναται το κράτος μέλος να λάβει, βάσει της αρχής της προφυλάξεως, μέτρα έκτακτης ανάγκης δυνάμει του άρθρου 34 του κανονισμού (ΕΚ) 1829/03 (2) ακόμη και σε περίπτωση κατά την οποία δεν πληρούνται οι προϋποθέσεις σχετικά με την ύπαρξη σοβαρού και προφανούς κινδύνου και να διατηρήσει σε ισχύ τα μέτρα αυτά ακόμη και σε περίπτωση κατά την οποία η Επιτροπή, κατόπιν εξετάσεως της επιστημονικής γνωμοδοτήσεως εκ μέρους της EFSA, έχει κοινοποιήσει στο κράτος αυτό την εκτίμησή της περί του ότι δεν πληρούνται οι προϋποθέσεις για τη λήψη μέτρων έκτακτης ανάγκης;
            
         
      (1)  Κανονισμός (ΕΚ) 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31, σ. 1).
   
      (2)  Κανονισμός (ΕΚ) 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (EE L 268, σ. 1).